በአሜሪካ የአዲስ አበባ ባለአደራ ምክትል ሊቀ መንበር ተደርጎ የተሾመው የቀድሞው የህወሃት ካድሬና የበረከት ስምዖን ታማኝ ኤርሚያስ ለገሰ መሰናበቱ ተሰማ። እስክንድር ነጋን የጠቀሱ የጎልጉል እማኞች እንዳሉት ኤርሚያስ መባረሩን አያውቅም። በዚህ ሳቢያ 360 እንደ ስሙ ዘመቻውን ያዞራል ተብሎ ይጠበቃል።
የእስክንድር ነጋን የአሜሪካ ጉዞ ተከትሎ በሰርግና ምላሽ የባለ አደራው ምክትል ሰብሳቢ የሆነው ኤርሚያስ ሹመቱን አስመልክቶ ስለ ቀጣዩ የትግል አቅጣጫ፣ የትግሉ ግብና አደረጃጀት እንዲሁም ኔትዎርክ ማብራሪያ ሰጥቶ እንደነበር ይታወሳል። ተያዘውም ወደ ተፈለገው ዓላማ እንደሚደርሱ ምሎ ነበር።
ለድርጅቱ ሊቀመንበር እስክንድር ነጋ ቅርብ የሆኑና ይህ ውይይት ሲደረግ የነበሩ ኤርሚያስ ለገሰ በቅርቡ ከሃላፊነት መነሳቱ ይነገረዋል "የእሱ መሰናበት ያለቀ ነው። መጀመሪያም ትክክል አልነበረም" ሲል እስክንድር የተናገረውን ቃል በቃል የሰሙትን የጎልጉል እማኞች ተናግረዋል። ይህ ሲሆን ጋዜጠኛ ተመስገን ደሳለኝ ይስቅ ነበር።
ይህንኑ ዜና ተከትሎ ማየት የተሳነው የወያኔ መልዕከተኛ ቴዎድሮስ ጸጋዬ የሚመራው ርዕዮትና 360 የተሰኘው የዩቲዩብ የ"ዛሬ ምን አለ?" መድርክ በእስክንድር ነጋ ላይ ፊታቸውን እንደሚያዞሩ ይጠበቃል።
በህጋዊ የብሮድካስት ፈቃድና አገር ቤት ተመዝግቦ በሚሰራ አንድ ሚዲያ ባለቤት በስውር የሚደጎመው 360 የኤርሚያስን መሰናበት፣ ስንበቱ እሱ ሳያወቀው መደረጉን፣ እንዲሁም በሚስጢር መያዙን ሲሰማ "ዛሬ ምን አለ?" በሚለው የ360 የድራማ ክፍለ ጊዜ ላይ ምን ዓይነት ትንተና እንደሚሰጥ ከወዲሁ በጉጉት ይጠበቃል።
እስክንድር እግረ መንገዱንም ስንታየሁ ቸኮልን ጨመሮ ሹም ሽር እንደሚሚደረግ ፍንጭ ሰጥቷል።
በቅርቡ የአሜሪካ ዜግነት የተቀበለው ኤርሚያስ ለገሠ በምርጫ ቦርድ ተመዝግቦ ወደ ምርጫ ውድድር የገባው ባለአደራ ምክትል ሆኖ እንዴት ሊሠራ እንደሚችል ጥያቄ የፈጠረ ጉዳይ ነበር። ኤርሚያስ ግን፤ የአሜሪካንን ዜግነት የተቀበልኩት ፕሬዚዳንት ትራምፕን ታግዬ ከሥልጣን ለማባረር ነው፤ በማለት በዚሁ የ360 ዩትዩብ ማስተላለፊያ ሲናገር ተደምጧል።
ድህረ ህወሓት/ኢህአዴግ በኢትዮጵያ ለውጥ ሲመጣ ኤርሚያስ ወደ አገር ገብቶ በሹመት ለመሥራት መፈለጉን በመግለጽ ለጠ/ሚ/ር ዐቢይም በወቅቱ የአማራ ክልል መሥተዳድር ለነበሩት ገዱ ጥያቄ አቅርቦ እንደነበር፤ "የድሮው ብአዴን የአሁኑ አዴፓ ሚስጥራዊ ዶክመንቶች፣ ቪዲዮዎች ወዘተ በእጁ እንደሚገኙ፤ እነዚህን ለጠ/ሚው አሳልፎ መስጠት" ፍላጎቱ እንደሆነ፤ "ይህንን የሚያደርገው ጥሩ ሹመት፣ ቤት እና መኪና እና ሌሎች ጥቅማጥቅሞች ሲሟሉለት እንደሆነ" በላከው ማስታወሻ መላኩ የሚታወስ ነው። ይህ ጥያቄው ተቀባይነት ካጣ በኋላ ምክንያት ዐልባ ጭፍን ተቃዋሚ ጎራ ራሱን እንዳስገባ "የኤርምያስ ለገሰ ቪዲዮዎች ፉከራ ሲጋለጥ" በሚል ርዕስ የታተመው ጽሁፍ ያስረዳል።
ማሳሰቢያ፤ በተለይ በስም ወይም በድርጅት ስም እስካልተጠቀሰ ድረስ በጎልጉል የድረገጽ ጋዜጣ™ ላይ የሚወጡት ጽሁፎች በሙሉ የጎልጉል የድረገጽ ጋዜጣ™ ንብረት ናቸው። ይህንን ጽሁፍ ለመጠቀም የሚፈልጉ ሁሉ የዚህን ጽሁፍ አስፈንጣሪ (link) ወይም የድረገጻችንን አድራሻ (https://www.goolgule.com/) አብረው መለጠፍ ከጋዜጠኛነት የሚጠበቅና ህጋዊ አሠራር መሆኑን ልናሳስብ እንወዳለን።